128. окрема горско-штурмова бріґада (Украйина)

**128. окрема горско-штурмова Закарпатска бріґада** (128 ОГШБр, в/ч А1556, пп В4673)&nbsp;— обєднаня горскої піхоты Сухопутных войськ Украйины. Бріґада перебыват у составі оперативного командованя «Захід»; штаб бріґады розміщеный у Мукачові, а підроздїленя діслокуют ся на теріторії Закарпатскої области.

Учинена після переформованя 128. механізованої дівізії, що вела свою історію від 128. ґардійскої мотострілицької дівізії бывшої армії СССР.

## Історія
У 1991 роцї, командант 128. ґардійскої мотострілцької дівізії ґенерал Віктор Гречанінов став першым командантом, якый выгласив про підпераня украйиньскої державности. 19. януаря 1992&nbsp;року особный склад 128. дівізії склав присягу на вірность народу Украйины. Такой того року вна была перечинена з мотострілицької на механізовану. Послїдь реформованя армій на корпусы дівізія стала частинов 38. армійского корпусу Прикарпатьского войськового округу ЗС Украйины.

1. децембра 1993 року по дірективі началника Головного штабу збройных сил Украйины від 22. апрїля 1993 року быв розформованый 374. окремый ракетный дівізіон.

128. дивізія незмінно посідала проводнї міста межи другых зєднань ЗС Украйины за рівнём боёвого, выховного тай фізичного ріхтованя.

27. мая 2000&nbsp;р. міністр бороненя Украйины ґенерал армії Александер Кузьмук вручив дівізії Боёвый прапор тай прочитав Указ Презідента Украйины про присвоєня дівізії почестного называня «Закарпатьска». Відповідный Указ быв выпущеный 10. януаря 2000&nbsp;р. під №&nbsp;11/2000. По нёму дівізія называла  128. гвардійська механізована Закарпатська двічі Червонопрапорна дивізія 38-го армійського корпусу Західного оперативного командування Збройних Сил України.

Послїдь розформованя 38. армійского корпусу, дівізія вступила до состава 13. армійского корпусу. З 1. децембра 2004&nbsp;р. 128. дівізія на підкладї Дірективы Міністра бороненя Украйины від 18.06.2004&nbsp;р. была переформована на **128. окрему механізовану бріґаду** із усокоченям усьых почестных назывань тай нагорожень.

### Російско-украйиньска война
*Подробно: [[Російско-україньска война|Російско-украйиньска война]]*

Від зачатку войны на востокови Украйины воєннї 128. бріґады зайняли позіції в Луганьскій области, в раёнї Лисичаньска, Сїверодонецька тай Рубіжного.

Воєннї 128. бріґады брали участь у боях під Дебальцевым в раёні вароша Бахмут на зачатку 2015 року. 21. януаря на опорному пунктови «Льоха» 26 бойців під командованям старшого лайтнанта Романа Жованика відбили атаку росіян, росіяни утїкли, обставши технику. Бой на высоті 307,9 метрів на опорному пунктови «Валєра» близь села Санжарівка быв єдным з май кровавых тай тяжкый для бойців бріґады&nbsp;— 25. януаря підроздїленя 128. бріґады перетерпіли серіозных страт, было много пораненых, айбо высоту біля Санжарівкы вни стримали.

У юнї 2015 року воєннї 128. бріґады держали позіції в Луганьскій области, пиля Кондрашівкы.

24. авґуста 2015 року під час означеня 24. рочницї Независимости Украйины у Киёві презідент Украйины Петро Порошенко уручив боёвый прапор з відзнаков Презідента Украйины — пантликом до Боёвого Прапора «За мужність та відвагу» командант бріґады полковнику Серґію Шапталі.

Від 1. юна 2018 року бріґада была переназвана на горско-штурмову, а ищи достала нову сімболіку.

У 2022 роцї, із зачатком войны, в составі 128. ОГШБр воёвали ромы межи ними і сам барон.

6. мая 2022 року бріґада відзначена почестнов відзнаков «За мужність та відвагу».

2. септембра 2022 року динь жалобы на Підкарпаттї по 128. бріґаді ЗСУ.

У октобрі 2022 року в ходї контрнаступу ЗСУ воєннї 128 ОГШБр выслобожают Херсоньску область.

## Ґалерія

Файл:Село_Пятихатки.webp|Бойцї 128 ОГШБр тай 2 ОСБ в выслобоженому селови Пятихаткы 


## Зазначкы

Катеґорія:Войскова справа
Катеґорія:Войсковы особы
Катеґорія:Статя написана верьховинськым діалектом